Генрых Уладзіслававіч Кручынскі

Генрых Уладзіслававіч Кручынскі (, с. Каменны Брод, Валаводскі раён, Жытомірская вобласць — , Мінск) — беларускі стаматолаг-хірург, доктар медыцынскіх навук, Заслужаны дзеяч навукі БССР, прафесар.

 Біяграфія 
Нарадзіўся ў польскай сям'і. Сярэднюю школу скончыў у г. Няміраве Вінніцкай вобласці ў 1941 г. Падчас Айчыннай вайны быў эвакуіраваны на Урал (Кізіл), дзе працаваў на шахце свідроўшчыкам і навалаадбойнікамм. У 1943 г. накіраваны ў Разань, дзе фарміравалася 1-я польская дывізія імя Касцюшкі ў СССР. Удзельнічаў у баях амаль да заканчэння вайны, быў цяжка паранены, пазней дэмабілізаваны.

У 1950 г. скончыў Кіеўскі медыцынскі стаматалагічны інстытут. Працаваў урачом-стаматолагам раённай паліклінікі г. Застаўна Чарнавіцкай вобласці (1950—1954 гг.). Вучыўся ў аспірантуры на кафедры сківічна-тварнай хірургіі Цэнтральнага інстытута ўдасканалення ўрачоў. Па конкурсу залічаны старэйшым навуковым супрацоўнікам Адэскага НДІ стаматалогіі ў клініку сківічна-тварнай хірургіі (1958). Абраны загадчыкам хірургічным аддзяленнем Маскоўскага інстытута ўрачэбнай касметыкі (1959—1963).

Пасля арганізацыі Цэнтральнага НДІ стаматалогіі працаваў вучоным сакратаром, з 1963 г., пераведзены на пасаду старэйшага навуковага супрацоўніка аддзела хірургічнай стаматалогіі гэтага ж інстытута (1971—1979). Абраны ў 1979 г. на пасаду загадчыка кафедры стаматалогіі БелДІУУ, якая ў 1977 г. перайменавана ў кафедру хірургічнай стаматалогіі. У 1991 г. па асабістай просьбе пераведзены на пасаду прафесара кафедры, працаваў да 1993 г.
Вучоная ступень кандыдата медыцынскіх навук прысуджана ў Маскве (1958), доктара медыцынскіх навук — у 1971 г., у званні прафесара зацверджаны ў 1973 г.

 Навуковая дзейнасць 
Асноўныя напрамкі навуковай дзейнасці ахопліваюць новыя спосабы пластыкі носа, вуснаў, вушной ракавіны, поласці рота, остэасінтэза сківіцы і распрацоўку інструментаў, за што атрымаў 30 аўтарскіх пасведчанняў..

Навізна навуковых даследаванняў і тэхнікі аперацый адлюстраваны ў 6 манаграфіях:
 «Аднаўленчыя аперацыі твару пасля ваўчанкі», 1961;
 «Касметычныя аперацыі твару», 1974;
 «Пластыка вушной ракавіны», 1975;
 «Складаныя трансплантаты ў пластычнай хірургіі твару», 1978;
 "Адантагенны верхнесківічны сінус ", 1991.

Аўтар 250 артыкулаў, апублікаваных у айчынных і замежных (больш за трыццаць) часопісах, у тым ліку Чэхаславакіі — 12, ЗША — 9, Польшчы — 6 і інш. Суаўтар многіх іншых публікацый (Атлас пластычнай хірургіі асобы, 1984, пад рэд. Ф. М. Хітрова; Тэраталогія чалавека, 1979, пад рэд. Г. І. Лазюка; трохтомнік Cleft Graft, 1976—1980, R. Millard, ЗША).
Кіраўнік адной доктарскай (А. С. Арцюшкевіч) і 12 кандыдацкіх дысертацый.

 Узнагароды 
 Ордэн Айчыннай Вайны II ст.,
 Ордэн Чырвонай Зоркі,
 польскі ордэн «Крыж бітвы пад Леніна»,
 польскі баявы медаль «На полі хвалы»
 залаты медаль «Палякі ў шэрагах Чырвонай Арміі»,
 таксама 20 медалёў СССР і Польшчы, медаль "Вынаходнік СССР ".

 Літаратура 
  — С. 491.

Катэгорыя:Медыкі Беларусі
Катэгорыя:Дактары медыцынскіх навук
Катэгорыя:Стаматолагі Беларусі
Катэгорыя:Заслужаныя дзеячы навукі Беларускай ССР
Катэгорыя:Хірургі Беларусі
Катэгорыя:Нарадзіліся ў Жытомірскай вобласці
Катэгорыя:Выкладчыкі Беларускай медыцынскай акадэміі паслядыпломнай адукацыі